VENDIM
Nr. 83, datë 31.5.2019

MBI LICENCIMIN E SHOQËRISË “SANG 1” SHPK, NË VEPRIMTARINË E PRODHIMIT TË ENERGJISË ELEKTRIKE NGA HEC “THIRRË” ME KAPACITET TË INSTALUAR 1.820 mw

Në mbështetje të nenit 16 dhe nenit 37, pika 2, germa “a”, të ligjit nr. 43/2015 “Për sektorin e energjisë elektrike”, i ndryshuar, nenit 4, pika 1, germa “a”, nenit 5, pika 1, germa “a” dhe nenit 13, të “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, të miratuar me vendimin e bordit të ERE-s nr. 109, datë 29.6.2016, dhe nenit 15 të “Rregullave të organizimit, funksionimit dhe procedurave të ERE-s”, miratuar me vendimin e bordit të ERE-s nr. 96, datë 17.6.2016, Bordi i ERE-s në mbledhjen e tij të datës 31.5.2019, mbasi shqyrtoi relacionin e përgatitur nga Drejtoria e Licencimit dhe e Monitorimit të Tregut mbi licencimin e shoqërisë “Sang 1” sh.p.k., në veprimtarinë e prodhimit të energjisë elektrike, 
konstatoi se: 
- Bordi i ERE-s, me vendimin nr. 27, datë 28.2.2019, ka filluar procedurën për licencimin e shoqërisë “Sang 1” sh.p.k në veprimtarinë e prodhimit të energjisë elektrike, për një afat 30-vjeçar.
- Në vijim të kësaj vendimmarrje, ERE me shkresën nr. 32/7 prot., datë 1.3.2019, ka kryer njoftimin në median e shkruar si dhe me shkresën nr. 124/2 prot., datë 6.3.2019 ka përcjellë pranë subjektit “Sang 1” sh.p.k. njoftimin e vendimit të fillimit të procedurës si dhe mungesës së dokumentacionit të kërkuar.
- Shoqëria “Sang 1” sh.p.k., me shkresën e protokolluar në ERE me nr. 124/3 prot., datë 15.3.2019, ka paraqitur një pjesë të dokumentacionit të munguar dhe në vijim ERE i është drejtuar sërish me shkresën nr. 124/4 prot., datë 29.3.2019, duke i kërkuar plotësimin e dokumentacionit të mbetur pa plotësuar për këtë aplikim. 
- Në vijim shoqëria “Sang 1” sh.p.k. me të sajën nr. 124/5, datë 5.4.2019 ka depozituar në ERE-s një pjesë të dokumentacionit të munguar dhe në vijim me shkresën nr. 124/6, datë 11.4.2019, ka kërkuar shtyrjen e vendimmarrjes finale të Bordit në pamundësi për t’i plotësuar dokumentet e munguara brenda afateve të përcaktuara në rregullore.
- Në mbledhjen e bordit të datës 19.4.2019, u pranua kërkesa e mësipërme dhe shoqëria u njoftua me shkresën nr. 124/7 prot., datë 2.5.2019, për afatin e shtyrë deri në datën 24.5.2019.
- Shoqëria “Sang 1” sh.p.k., me shkresën e protokolluar në ERE me nr. 124/8, datë 14.5.2019, ka përcjellë dokumentacionin e munguar.
- Shoqëria “Sang 1” sh.p.k. është një subjekt tregtar i krijuar si detyrim i ligjit nr. 9901, datë 14.4.2008, “Për tregtarët dhe shoqëritë tregtare”, i ndryshuar. Në datën 14.12.2015, është e regjistruar pranë QKB-së, si shoqëri me përgjegjësi të kufizuar (sh.p.k.), konform ligjit nr. 9723, datë 3.5.2007 “Për Qendrën Kombëtare të Regjistrimit”, me numër identifikimi (NUIS) L52414501C. 
- Objekt i veprimtarisë së këtij subjekti është: ndërtim dhe operim i HEC-eve, ku përfshihet ndërtimi, vënia në punë, prodhimi, furnizimi, transmetimi, shpërndarja, eksportimi dhe shitja e energjisë elektrike. 
- Shoqëria “Sang 1” sh.p.k., mbështetur në pikën 2, të nenit 49, të ligjit nr. 43/2015 “Për sektorin e energjisë elektrike”, ligj nr. 7/2017, datë 2.2.2017 “Për nxitjen e përdorimit të energjisë nga burime të rinovueshme”, si dhe VKM nr. 822, datë 7.10.2015 “Për miratimin e rregullave dhe procedurave të ndërtimit të kapaciteteve të reja prodhuese të energjisë elektrike, që nuk janë objekt koncensioni” i ndryshuar, ka aplikuar në MIE dhe ka marrë miratimin përfundimtar nr. 256/5 prot., datë 30.11.2017, për ndërtimin e HEC-it “Thirrë”, me kapacitet 1.820 mw.
- Subjekti ka paraqitur në ERE, kontratën e qirasë nr. 4884 prot., datë 31.10.2017, të lidhur midis Bashkisë Mirditë, me cilësinë e qiradhënësit dhe shoqërisë “SANG 1” sh.p.k., në cilësinë e qiramarrësit, për afatin 2-vjeçar (datë 31.10.2017–30.10.2019), për sipërfaqen prej 0.1ha dhe 9.049 km, në ekonominë pyjore kullosore Fan–Thirrë. 
- Në kontratë shprehet se: një muaj para përfundimit të afatit të mësipërm, secila palë duhet të njoftojë palën tjetër, për shtyrjen e afatit të kontratës, në të kundërt kontrata rinovohet automatikisht me të njëjtat terma dhe kushte, sipas ndryshimeve ligjore në kohën e rinovimit.
- Subjekti ka paraqitur lejen e përdorimit të burimit ujor nr. 97 prot., datë 8.5.2017, miratuar me vendimin nr. 16, datë 27.4.2017, të Këshillit të Basenit Ujor Mat, Lezhë, për një periudhë vlefshmërie nga data 27.4.2017–27.4.2022, por që nuk mbulon periudhën e licencimit. 
- Shoqëria me shkresën e protokolluar në ERE me nr. 124/8, datë 14.5.2019, ka përcjellë Konfirmimin e vlefshmërisë së afatit të lejes për përdorimin e burimit ujor për prodhimin e energjisë elektrike për shoqërinë “Sang 1” sh.p.k. është 5-vjeçar, përkatësisht deri në datën 27.4.2022.
- Subjekti ka përcjellë në ERE më shkresën nr. 349 prot., datë 21.2.2017, vendimin e Agjencisë Kombëtare të Mjedisit, me nr. 7 dhe nr. 103 identifikimi “Për VNM paraprak”, nga i cili rezulton se subjekti “Sang 1” sh.p.k. nuk duhet t’i nënshtrohet procedurës së VNM-së së thelluar. Kjo leje është lëshuar për të zhvilluar projektin e HEC “Thirre”.
- Nga analiza e dokumentacionit të depozituar në ERE nga shoqëria “Sang 1” sh.p.k., rezulton se subjekti ka plotësuar kërkesat e “Rregullores për procedurat dhe afatet për dhënien, modifikimin, transferimin, rinovimin dhe heqjen e licencave në sektorin e energjisë elektrike”, si më poshtë:
- Formati dhe dokumentacioni për aplikim. Neni 9, pika 1, germat “a”, “b”, “c”. Plotësuar.
- Dokumentacioni juridik, administrativ dhe pronësor. Neni 9, pika 2, germat “a”, “b”, “c”, “d”, “e”, “f”, “g”. Plotësuar.
- Dokumentacioni financiar dhe fiskal. Neni 9, pika 3, germat “a”, “b”, “c”, “d”. Plotësuar.
- Dokumentacioni teknik për HEC-in. Neni 9, pikat 4.1.1, 4.1.2, 4.1.3, germat “a”, “b”, “c”, “d” dhe pika 4.1.4, germat “a”, “b”, “c”, “d”, “e”. Plotësuar
[bookmark: _GoBack]- Leje nga institucione të tjera. Neni 9, pika 4.1.5, germat “a”, “b”, “c”. Plotësuar.
Për gjithë sa më sipër cituar bordi i ERE-s, 

VENDOSI:

1. Të licencojë shoqërinë “Sang 1” sh.p.k., në veprimtarinë e prodhimit të energjisë elektrike nga HEC “Thirrë”, me kapacitet të instaluar 1820 kw, për një afat 30-vjeçar.
2. Shoqëria “SANG 1” sh.p.k, të depozitojë në ERE, lejen e rinovuar të përdorimit të burimit ujor nr. 97 prot., datë 8.5.2017, përpara datës 27.4.2022.
3. Drejtoria e Licencimit dhe e Monitorimit të Tregut të njoftojë aplikuesin për vendimin e Bordit të ERE-s.
Ky vendim hyn në fuqi menjëherë.
Për këtë vendim mund të kërkohet rishikim brenda 7 ditëve kalendarike, si dhe mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

